**ПРОТОКОЛ**

*oт заседание на Общинска избирателна комисия – Луковит*

Днес, 07.09.2015 г. в 09:00 часа в сградата на Общинска администрация гр. Луковит, се проведе първо заседание на Общинска избирателна комисия- Луковит, назначена с Решение№ 1770-МИ/НР от 03.09.2015 година на Централна избирателна комисия.

 На заседанието присъстваха:

Председател: Мария Даниелова Димитрова

Заместник – председател: Анахид Юлианова Михайлова

Секретар: Николай Атанасов Генов

Членове: Радослав Миролюбов Монов

Боян Калинов Вълков

Еленка Илиева Петкова

Нина Лазарова Лилова

Таня Красимирова Михайлова

Стефан Костадинова Атанасов

Володя Панов Вълков

Николай Маринчев Иванов

**Установено бе, че на заседанието присъстват повече от половината от членове на ОИК – Луковит, поради което събранието е законно и може да приема валидни решения.**

Заседанието протече при следния дневен ред:

1. Приемане на решение относно реда за свикване на заседания и начина на приемане на решения от ОИК - Луковит в изборите за общински съветници и кметове и национален референдум.;
2. Приемане на решение относно начина на обявяване на решенията, взети от Общинска избирателна комисия – Луковит в изборите за общински съветници и кметове и национален референдум;
3. Приемане на решение относно номерацията на решения на ОИК – Луковит;
4. Приемане на решение относно избор на заместник на секретаря на ОИК – Луковит;
5. Приемане на решение относно избор на член за маркиране на печатите на ОИК – Луковит;
6. Приемане на решение относно работно време на ОИК – Луковит.
7. Подаване на документи за регистрация в Общинска избирателна комисия- Луковит
8. Други.

 След направените разисквания, Общинска избирателна комисия - Луковит **единодушно** взе следните **решения:**

**По** **т.1** **от дневния ред:**

**РЕШИ:**

1. Заседанията на общинската избирателна комисия – Луковит (ОИК- Луковит) се свикват от нейния председател или по искане на една трета от членовете й. При отсъствие на председателя заседанията на ОИК - Луковит се свикват от заместник-председателя.

2. Членовете на ОИК - Луковит се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на определеното, с решение на комисията, място за обявяване на решенията й.

3. Проектът за дневен ред се публикува на интернет страницата на комисията преди заседанието.

4. Заседанията на ОИК - Луковит са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие - от заместник-председателя.

5. Гласуването е явно и поименно. Гласува се „за" или „против". Не се допуска гласуване „въздържал се".

6. Членовете на ОИК - Луковит, когато не са съгласни с посоченото в протокола, могат да го подписват с „особено мнение", като писмено посочат в какво се изразява то.

7. За заседанията на ОИК - Луковит се съставя протокол, който се подписва от председателя и секретаря и се публикува на интернет страницата на комисията.

8. Общинската избирателна комисия – Луковит приема решенията си с мнозинство две трети от присъстващите членове.

Когато ОИК - Луковит при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ от ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ от ИК.

Решението на ОИК-Луковит подлежи на оспорване пред ЦИК по реда на чл. 88 от ИК.

9. Решенията, удостоверенията и текущата кореспонденция на ОИК-Луковит се подписват от председателя и секретаря.

10. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

11. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.

12. Решенията, протоколите, удостоверенията и текущата кореспонденция на ОИК - Луковит се подпечатват с печата им.

13. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

14. ОИК-Луковит поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния изборен район, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри, водени от нея при спазване изискванията на Закона за защита на личните данни.

**По** **т.2** **от дневния ред:**

**РЕШИ:**

1. ОИК-Луковит обявява решенията си незабавно в деня на приемането им на общодостъпно място чрез поставяне им във фоайето на Общинска администрация - Луковит, пред „Ритуална зала“, находящо се на адрес: гр. Луковит, ул. „Възраждане“ № 73, ет. 1, както и чрез публикуване на официалната интернет страница на ОИК – Луковит – www.oik.lukovit.bg

2. На екземплярите от решенията, които се обявяват, се отбелязват датата и часът на поставянето им на общодостъпното място и се подписва от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра на сваленото решение се отбелязват датата и часът на свалянето и екземплярът се подписва от двама членове на комисията, предложени от различни партии и коалиции.

**По** **т.3** **от дневния ред:**

**РЕШИ:**

1. Взетите от ОИК - Луковит решения относно произвеждане на избори за общински съветници и за кметове на 25 октомври 2015 г. имат единна последователна номерация с арабски цифри, като след съответната арабска цифра се поставя тире и се добавя съкращението *МИ*.

2. Взетите от ОИК - Луковит решения относно произвеждане на национален референдум на 25 октомври 2015 г. с въпрос: „Подкрепяте ли да може да се гласува и дистанционно по електронен път при произвеждане на изборите и референдумите?“ имат единна последователна номерация с арабски цифри, като след съответната арабска цифра се поставя тире и се добавя съкращението НР.

3. Взетите от ОИК - Луковит решения относно произвеждане на избори за общински съветници и за кметове на 25 октомври 2015 г. и произвеждане на национален референдум на 25 октомври 2015 г. по т. 2 имат единна последователна номерация с арабски цифри, като след съответната арабска цифра се поставя тире и се добавя съкращението МИ/НР.

4. Номерацията на решенията на ОИК-Луковит започва с № 1.

**По** **т.4** **от дневния ред:**

**Г-жа Нина Лилова направи предложение Боян Калинов Вълков да подписва вместо „Секретар“ при неговото отсъствие. Предложението бе подложено на гласуване. Общинска избирателна комисия – Луковит единодушно**

**РЕШИ:**

 Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя за „председател" и от **Боян Калинов Вълков** - член на комисията за „секретар".

**По** **т.5** **от дневния ред:**

**Г-жа Мария Димитрова направи предложение Нина Лазарова Лилова да бъде определена за член на ОИК – Луковит, който ще положи знак за маркиране на печатите на ОИК – Луковит заедно с председателя. Предложението бе подложено на гласуване. Общинска избирателна комисия – Луковит единодушно**

**РЕШИ:**

Избира **Нина Лазарова Лилова**, за „определен член" по смисъла на т. I. 3 на решение № 1517-МИ от 12.08.2015 година на ЦИК и му възлага да положи знак за маркиране на печатите (2 бр.) на ОИК-Луковит заедно с председателя на комисията.

За маркирането на печатите на ОИК-Луковит да бъде съставен протокол, подписан от всички членове на комисията, неразделна част от настоящето решение.

**По** **т.6** **от дневния ред:**

**РЕШИ:**

1. Определя работно време на ОИК – Луковит, както следва:

* в работни дни от понеделник до петък - от 9.00 часа до 17.00 часа.
* в събота и неделя, както и в неработни дни - от 10.00 часа до 16.00 часа.

2. Дежурствата ще се осъществяват от минимум 2 /двама/ члена на ОИК – Луковит, излъчени от различни политически партии.

3. В дните, в които изтичат определените от закона срокове, ОИК - Луковит ще приема документи с удължено работно време до 18.00 часа.

 **По т.7 от дневния ред:**

**РЕШИ:**

Общинска избирателна комисия Луковит започва да приема документи за регистрация  на партии, коалиции и инициативни комитети  в ОИК за участие в изборите за общински съветници, за кметове  на общини и кметове на кметства от **10,00 ч. на 07.09.2015 г**, понеделник , с адрес: гр. Луковит, ул. ”Възраждане“ 73, ет. 1, ”Ритуална зала“ при строго спазване Закона за личните данни.

Приемането на документите се извършва, както следва:

* в работни дни от понеделник до петък - от 9.00 часа до 17.00 часа
* в събота и неделя, както и в неработни дни - от 10.00 часа до 16.00 часа.

Крайният срок за подаване на документи за регистрация е 14.09.2015г. до 18.00ч.

**По т.8 от дневния ред: Други – няма.**

Поради изчерпване на дневния ред заседанието на ОИК – Луковит беше закрито.

Списъкът на присъстващите членове на ОИК – Луковит, е неразделна част от настоящия протокол.

Мария Даниелова Димитрова ……………………………………

Анахид Юлианова Михайлова ……………………………………

Николай Атанасов Генов ……………………………………

Радослав Миролюбов Монов ……………………………………

Боян Калинов Вълков ……………………………………

Еленка Илиева Петкова ……………………………………

Нина Лазарова Лилова ……………………………………

Таня Красимирова Михайлова ……………………………………

Стефан Костадинова Атанасов ……………………………………

Володя Панов Вълков ……………………………………

Николай Маринчев Иванов ……………………………………